**DĖL KELMĖS RAJONO UŽVENČIO ŠATRIJOS RAGANOS GIMNAZIJOS 2019 -2020 MOKSLO METŲ PAGRINDINIO IR VIDURINIO UGDYMO PROGRAMŲ UGDYMO PLANO KEITIMO**

Vadovaujantis Lietuvos Respublikos švietimo, mokslo ir sporto ministro 2020 m. gegužės 8 d. įsakymu Nr. V-681 ,,Dėl švietimo, mokslo ir sporto ministro 2019 m. balandžio 15 d. įsakymo Nr. V-413 ,,Dėl 2019-2020 ir 2020-2021 mokslo metų pagrindinio ir vidurinio ugdymo programų bendrųjų ugdymo planų patvirtinimo“ pakeitimo, Lietuvos Respublikos švietimo, mokslo ir sporto ministro įsakymu 2020 m. gegužės 8 d. įsakymu Nr. V-694 ,,Dėl Dėl ugdymo proceso organizavimo 2019-2020 mokslo metų birželio mėnesį patvirtinimo ir Lietuvos Respublikos švietimo, mokslo ir sporto ministerijos 2020 m. gegužės 11d. raštu Nr. SR-2206 ,,Dėl ugdymo organizavimo 2019-2020 mokslo metais“,

k e i č i a m a s Kelmės rajono Užvenčio Šatrijos Raganos gimnazijos 2019 – 2020 mokslo metų pagrindinio ir vidurinio ugdymo programos ugdymo plano 12 punktas ir išdėstomas taip:

12. Ugdymo proceso trukmė 5–10, I–III gimnazijos klasės mokiniams – 177 ugdymo dienos, IV gimnazijos klasės mokiniams – 158 ugdymo dienos.

|  |  |  |
| --- | --- | --- |
| Klasės | Ugdymo proceso pabaiga | Ugdymo proceso trukmė dienomis |
| 5-8, I-III | 06-19 | 177 |
| IV | 05-22 | 158 |

12.1. Ugdymo proceso metu skiriamos atostogos:

|  |  |
| --- | --- |
| Rudens atostogos | 2019 m. spalio 28 d. – spalio 31 d. |
| Žiemos (Kalėdų) atostogos | 2019 m. gruodžio 23 d. – 2020 m. sausio 3 d. |
| Žiemos atostogos | 2020 m. vasario 17 d. – vasario 21 d. |
| Pavasario (Velykų) atostogos | 2020 m. kovo 16 d. – kovo 27 d. |

12.2. Ugdymo procesas gimnazijoje skirstomas pusmečiais. Nustatoma tokia pusmečių trukmė:

pirmas pusmetis: 2019 m. rugsėjo 2 d. – 2020 m. sausio 31 d.;

antrasis pusmetis: 2020 m. vasario 1 d – 2020 m. birželio 19 d. (5-8, I-III g klasėms);

antrasis pusmetis: 2020 m. vasario 1d – 2020 m. gegužės 22 d. (IV g klasei).

12.3. Vasaros atostogos skiriamos pasibaigus ugdymo procesui 5–10, I–III gimnazijos klasės mokiniams. Atostogų pradžia nustatoma tokia:

12.3.1. 5-8 ir I –III gimnazijos klasių mokiniams- 2020 m. birželio 22 d.

12.3.2. IV gimnazijos klasių mokiniams- 2020 m. gegužės 25 d.

12.3.3. IV gimnazijos klasių mokiniams pasibaigus ugdymo procesui, skiriamas pasirengimo brandos egzaminams laikas, trunkantis iki švietimo, mokslo ir sporto ministro nustatytos pagrindinės brandos egzaminų sesijos pradžios.

12.3.4. Vasaros atostogos trunka iki einamųjų mokslo metų rugpjūčio 31 d.

12.5. Vasaros atostogos IV gimnazijos klasės mokiniams skiriamos pasibaigus švietimo, mokslo ir sporto ministro nustatytai brandos egzaminų sesijai. Jos trunka iki einamųjų metų rugpjūčio 31 d.

12.6. 2019-2020 mokslo metais birželio 1- birželio 19 d. 5–10, I–III gimnazijos klasės mokiniams organizuojamas ugdymo procesas nuotoliniu būdu ir kitomis ugdymo formomis kontakto būdu: individualios ir grupinės švietimo pagalbos specialistų konsultacijos, pažintinė veikla, tiriamoji veikla, išvykos, prevencinė veikla, atliekant užduotis mažose grupėse laikantis visų saugumą užtikrinančių reikalavimų ( atstumo, higienos ir pan.).